KSL บวก 6% โบรกแนะซื้อเป้า 3.88 บ. ลุ้นกำไรปี 65 โตแตะ 1.13 พันลบ. รับราคาน้ำตาลโลกพุ่ง
KSL บวก 6% โบรกแนะซื้อเป้า 3.88 บ. ลุ้นกำไรปี 65 โตเด่นแตะ1.13 พันลบ. รับราคาน้ำตาลโลกพุ่ง โดย ณ เวลา 10.19 น. อยู่ที่ระดับ 3.62บาท  บวก 0.20 บาท
KSL บวก 6% โบรกแนะซื้อเป้า 3.88 บ. ลุ้นกำไรปี 65 โตเด่นแตะ1.13 พันลบ. รับราคาน้ำตาลโลกพุ่ง โดย ณ เวลา 10.19 น. อยู่ที่ระดับ 3.62บาท  บวก 0.20 บาท
18 มี.ค. 2565

ผู้สื่อข่าวรายงานว่า วันนี้(18 มี.ค.65) ราคาหุ้นบริษัท น้ำตาลขอนแก่น จำกัด (มหาชน) หรือ KSL ณ เวลา 10.19 น. อยู่ที่ระดับ 3.62บาท  บวก 0.20 บาท หรือ 5.85% ด้วยมูลค่าซื้อขาย 71.02 ล้านบาท

ด้านบริษัทหลักทรัพย์ ฟิลลิป (ประเทศไทย) จำกัด (มหาชน) ระบุว่า ผลงานไตรมาส 1/2565 กำไรโต 8% เทียบช่วงเดียวกันของปีก่อน ที่ 332 ล้านบา จากการ ดำเนินงานที่ดีขึ้นในกลุ่มน้ำตาล โดยปริมาณขายน้ำตาลทั้งในไทยและต่างประเทศอยู่ที่ 157,130 ตัน โต 84% ราคาขายเฉลี่ยโต 9%
ส่วนปริมาณขายไฟฟ้าโต 15% ราคา ขายเฉลี่ย ลดลง 4% ส่งผลให้ยอดขายโต 97%  เทียบช่วงเดียวกันของปีก่อน แต่หากต้นทุนค่าอ้อยและต้นทุน เชื้อเพลิงเพิ่มขึ้นส่งผลให้ margin หดเหลือ 18% จาก 23% ขณะที่ค่าใช้จ่ายในการขายและบริหารโต 33% แต่หากพิจารณาเฉพาะในส่วนค่าใช้จ่ายขายพบว่า เพิ่มขึ้นถึง 158% เทียบช่วงเดียวกันของปีก่อนจากสัดส่วนการส่งออกน้ำตาลเพิ่มขึ้นเป็น 67% จากไตรมาส 1/25654 ส่งออกเพียง 21% เท่านั้น
อีกทั้งการรับรู้ส่วนแบ่งกำไรจากบริษัทร่วมลดลง 77% จากการ ดำเนินงานของ BBGI ที่ลดลง อีกทั้งกำไรเพิ่มขึ้นส่งผลให้ภาษีจ่ายเพิ่มขึ้น และมี กำไรจากอัตราแลกเปลี่ยน 3 ล้านบาท
สำหรับแนวโน้มผลการดำเนินงานปี 2565 ของ KSL จะกลับมาฟื้นตัวหลังคาดการณ์ผลผลิตอ้อยของไทยปีนี้จะกลับมาเพิ่มขึ้น คาดว่าผลผลิตน้ำตาลของ KSL จะเพิ่มขึ้น 28% ตามส่วนแบ่งการตลาดที่ 7% ของตลาด รวมถึงคาดธุรกิจที่เกี่ยวเนื่องอย่างไฟฟ้าจะดีขึ้นเช่นกันจากอ้อยที่เพิ่มขึ้นทำให้ไม่ต้องซื้อเชื้อเพลิงจากภายนอกอย่างเช่นปีก่อนที่มีต้นทุนเพิ่ม 100-200 ล้านบาท และการเดินเครื่องมากขึ้น รวมถึงการขายไฟมากขึ้น
ดังนั้นคาดยอดขายปีนี้เพิ่มขึ้น 15% เมื่อเทียบกับปีก่อนที่ 11,916 ล้านบาท ภายใต้ปริมาณขายเพิ่ม 19% ราคาขายเพิ่ม 6% จึงปรับกำไรสุทธิเป็น 1,136 ล้านบาท เพิ่มขึ้น 85% เมื่อเทียบกับปีก่อนอยู่ที่ 616 ล้านบาท ทั้งนี้คาดการดำเนินงานปี 2565 จะกลับมาฟื้นตัวอีกครั้งหลังได้ผลบวกจากราคาน้ำตาลตลาดโลกที่ปรับเพิ่มขึ้น ซึ่งจะหนุนให้ธุรกิจที่เกี่ยวเนื่องดีขึ้นเช่นกัน ณ ราคาปัจจุบัน จึงคงคำแนะนำ “ทยอยซื้อ” ราคาพื้นฐาน 3.88 บาท